Հրաժարական պետք է ներկայացնեն իշխանության ներսում գտնվող այն անհատները, այն գործիչները, որոնք իրենց համարում են ժողովրդավարական, ազատական հայացքների կրողներ: Հակառակ դեպքում նրանց շատ դժվար կլինի հասկանալ: Մի կողմից պնդում են, թե իրենք ժողովրդավարական հայացքների կրող են, պայքարում են մարդու իրավունքների եւ այլ վեհ արժեքների հաղթանակի համար, բայց մյուս կողմից հանդուրժում են, որ հեռախոսազրույցներով որոշվեն մարդկանց կալանավորման կամ «փակելու» հարցերը, այն էլ նրանց կողմից, ովքեր նման լիազորություններ չունեն: